**Kunnanhallituksen päätöksiä 23.6.**

Kunnalla on noin 400 hehtaaria maaomistuksia, joista suurin osa on metsää. Metsänhoitoyhdistys pitää tiloista metsänhoitosuunnitelmaa, jonka perusteella puita istutetaan, lannoitetaan, harvennetaan tai myydään esimerkiksi päätehakkuusta. Tänä vuonna suunnitelmassa oli puun myynti Metsä-Peltolan tilalta. Kunnanhallitus päätti myydä tältä tilalta hakkuuoikeuksia noin 60 000 eurolla, josta kunta saa tuloja.

Tekninen lautakunta hallinnoi kunnan kiinteistöjä. Myös kiinteistömassalle on hoitosuunnitelma. Jotkut kiinteistöt ovat kunnalle tarpeettomia ja ne tulisi myydä tai purkaa.

Kunnanhallitus päätti myydä Hilmonkoskella sijaitsevan kiinteistön tarjouksien perusteella Hilmonkosken Koskikalastus ry:lle hintaan 5 000 euroa.

Kunta päätti 23.6. kokouksessaan antaa Ympäristöministeriölle lausunnon alueidenkäyttölain muutoksista. Lausunnolla kunta pyrkii valvomaan etujaan, jotka liittyvät kaavoituksen kustannuksiin, toimivaltaan ja oikeusvaikutuksiin. Lausunto oli enimmäkseen kriittinen esitetyille muutoksille.

Kokouksessa päätettiin maaseutuelinkeinojen kehittämismäärärahoista vuodelle 2025. Tällä 3 500 euron määrärahalla avustetaan maatiloja erilaisten kehittämishankkeiden suunnittelussa.

Kunnanhallituksen kokouksessa käsiteltiin myös kunnan taloustilannetta. Tämän vuoden talousarvio on noin -220 000 euroa alijäämäinen. Maaliskuun taloustilanne on jo noin

-190 000 euroa alijääminen. Tilannetta selittää alkuvuoteen painottuneet kertaluontoiset kuluerät ja laskutuksen viivästyminen, josta kunta saisi tuloja. Taloustilanteen kehittymistä pitää seurata tarkoin.

Markku Rautiainen

kunnanjohtaja